b"\n_START_ARTICLE_\nPoble a\xc3\xafllat\n_START_PARAGRAPH_\nEls pobles a\xc3\xafllats, tamb\xc3\xa9 coneguts com a tribus perdudes, s\xc3\xb3n les comunitats que viuen o han viscut, ja sigui per elecci\xc3\xb3 (els pobles que viuen en a\xc3\xafllament voluntari) o per les circumst\xc3\xa0ncies, sense contacte significatiu amb la civilitzaci\xc3\xb3 globalitzada. Pocs pobles han rom\xc3\xa0s totalment sense contacte amb la civilitzaci\xc3\xb3 mundial. Els activistes dels drets ind\xc3\xadgenes demanen per a aquests grups que els deixin sols, indicant que no s'ha d'interferir en el seu dret a la lliure determinaci\xc3\xb3. La majoria dels pobles a\xc3\xafllats es troben en zones densament boscoses d'Am\xc3\xa8rica del Sud, Nova Guinea, \xc3\x8dndia, i \xc3\x80frica Central. El coneixement de l'exist\xc3\xa8ncia d'aquests grups prov\xc3\xa9 principalment de trobades poc freq\xc3\xbcents i de vegades violentes amb les tribus ve\xc3\xafnes, i a partir d'imatges a\xc3\xa8ries. Els pobles a\xc3\xafllats poden no tenir immunitat a les malalties comunes, que poden matar un gran percentatge de la seva poblaci\xc3\xb3 despr\xc3\xa9s del contacte."